system
Răspunde în limba română, în stilul Wikipedia, cat mai corect gramatical.
user
Ce detalii ai despre Munții Ural?
assistant
Munții Ural (în ) sunt un lanț muntos situat la circa 1500 km est de Moscova, aproximativ pe direcția nord-sud.

Descrierea 
Uralii se întind pe 2500 km de la stepele cazace de la granița nordică a Kazahstanului până la coasta Oceanului Arctic. Insula Novaia Zemlea este o continuare a acestui lanț. Din punct de vedere geografic, marchează partea de nord a graniței (arbitrare) dintre secțiunile asiatică și europeană ale continentului Eurasia. Cel mai înalt vârf este Muntele Narodnaia (Poznurr, 1895 m). Eroziunea a expus numeroase bogății minerale, inclusiv pietre prețioase, cum ar fi topazul și berilul.

Ekaterinburg este capitala autoproclamată a Uralilor, deși acesta este un termen geografic, și nu unul administrativ.

Uralii sunt unul dintre cele mai vechi lanțuri montane încă în existență. S-au format la sfârșitul carboniferului, când Siberia s-a ciocnit de supercontinentul care reprezenta cea mai mare parte a suprafeței de uscat în acea perioadă: Laurasia (Eurasia și America de Nord) și Gondwana. Europa și Siberia au rămas unite de atunci.

Geografii au împărțit Uralii în cinci regiuni: de Sud, de Mijloc, de Nord, Subarctici și Arctici.

Aici se găsesc mari depozite de aur, platină și minereuri.

Monument natural 

Monumentul Man-Pupu-Ner constă din 7 stȃnci uriașe izolate situate la vest de Munții Urali, în districtul Troitsko-Pechorsky al Republicii Komi. Au o înălțime de pȃnă la 42 m și constituie o mare atracție turistică. Au luat naștere prin erodarea unui masiv de roci cristaline (șisturi micacee) vechi de cca 200 milioane ani. Coordonatele geografice ale monumentului: 62°12'53.7"N 59°18'15.6"E (respectiv 62.214901, 59.304346).

Rețeaua hidrografică 
Râurile cele mai importante care izvorăsc din Ural sunt:
Înspre Europa (spre vest) curg:
 În nordul Uralului:
 Usa (656 km lung) afluent al fluviului Peciora (1.809 km lungime ce se varsă în Marea Polară)
 În vestul Uralului:
 Afluenți care prin confluare alcătuiesc Volga ca de ex. Kama (cu lungimea de 1.805 km)
 Râuri ce curg spre sud-vest: Ufa, Tschussowaja, Koswa, Sylwa
 Râuri ce curg spre sud, vest, nord: Belaia (cu 1.430 km lungime, afluent al râului Kama ) care primește apele afluentului Ufa
 În sudul Uralului:
 Jurjusan afluentul lui Ufa
 Samara (594 km lungime) care curge spre Ural fiind un afluent al fluviului Volga
 În sud-vestul Uralului:
 Sakmara (~ 500 km)
Înspre Asia (spre est) curg:
 În nord-estul Uralului:
 Câteva râuri afluenți ai fluviului Ob (fluviu din Siberia de vest, 3.650 km lung, se varsă în Marea Kara din Oceanul Înghețat de Nord)
 În est Uralului sunt regiuni mlăștinoase, râurile având meandre numeroase:
 Sewernaja Soswa, care curge spre nord afluent ai Obului
 Loswa și Soswa care curg spre est afluenți ai Irtișului (cu izvorul în Altai având 4.248 km lungime fiind un afluent al Obului)
 În regiunea Jekaterinburg (oraș în Ural cu 1.336.500 locuitori):
 spre est Isset, Tagil, Tawda, Tura și Ui afluenți ai râului Tobol (cu 1.591 km lungime afluent al Irtișului)
 În sud-estul Uralului:
 Râul euro-asiatic Ural (râu) se află în regiunea sud-estică a masivului Ural, râul fiind granița dintre continentul Europa și Asia unul dintre afluenți săi are pe curs o hidrocentrală
 Alte râuri din sud-estul Uralului sunt râurile Emba și Tobol.

Legături externe 
 
 Cele cinci părți componente ale Uralilor
 Urali – Cum erau odinioară toți munții..., 15 februarie 2011, Nicu Parlog, Descoperă - Travel

Ural